Trekantspinnere

Trekantspinnere (Uloboridae) er en gruppe (familie) av edderkopper som tilhører undergruppen Entelegynae i gruppen Araneomorphae. De er en av meget få edderkopp-grupper som ikke har giftkjertler.


== Utseende ==

Små til middelsstore (de nordeuropeiske artene 3–6 mm) edderkopper. Forkroppen er ganske bred, de åtte øynene ganske små og vidt spredte. Hos slekten Hyptiotes er øynene spredt utover midt oppe på forkroppen, ikke i den fremre enden. Slekten Uloborus kjennes på at forkroppen har brede ("pyjamas"), mørke lengdestriper. Frambeina er lange og krumme, og strekkes gjerne framover når edderkoppen sitter stille. Dette bidrar, sammen med disse edderkoppenes ofte uvanlige kroppsform, til å gjøre dem lite gjenkjennelige som dyr, og bidrar til effektiv kamuflasje. Hunnene har en stor og høyt hvelvet bakkropp, ofte med påfallende knøler.


== Levevis ==
Disse edderkoppene er blant meget få grupper (ved siden av Liphistiidae og Holarchaeidae) som mangler giftkjertler. Da de ikke kan lamme byttet med gift, pakker de det svært tett inn i silke før de fortærer det. De spinner hjulnett, eller ufullstendige hjulnett, av såkalt cribellat silke. Hos slekten Hyptiotes er nettet en sektor av et hjulnett, formen blir dermed trekantet. Uloborus spinner et hjulnett som ligger flatt og har klebrig, krusete silke festet til spiralene, som danner et bånd tvers over nettet.
Hunnen spinner en flat, stjerneformet eggsekk til eggene.


== Utbredelse ==
Familien forekommer i alle verdensdeler.


== Systematisk inndeling ==

Klasse edderkoppdyr, Arachnida
Orden edderkopper, Araneae
Underorden Opisthothelae
Gruppe araneomorfe edderkopper, Araneomorphae
Gruppe Neocribellata
Gruppe Entelegynae
Gruppe Orbicularia
Overfamilie Uloboroidea
Familie trekantspinnere, Uloboridae Thorell, 1869
Slekten Ariston O. P-Cambridge, 1896 (Mellom-Amerika)
Slekten Astavakra Lehtinen, 1967 (Filippinene)
Slekten Conifaber Opell, 1982 (Sør-Amerika)
Slekten Daramulunia Lehtinen, 1967 (Samoa, Fiji, Vanuatu)
Slekten Hyptiotes Walckenaer, 1837 (den palearktiske sone). I Europa:
Hyptiotes flavidus (Blackwall, 1852)
Hyptiotes gerhardti Wiehle, 1929
skogtrekantspinner Hyptiotes paradoxus (C.L. Koch, 1834) – eneste art i Norge
Slekten Lubinella Opell, 1984 (Ny-Guinea)
Slekten Miagrammopes O. P.-Cambridge, 1870 (Amerika, Australia)
Slekten Octonoba Opell, 1979 (Russland, Sentral-Asia til Japan)
Slekten Orinomana Strand, 1934 (Sør-Amerika)
Slekten Philoponella Mello-Leitão, 1917 (Afrika, Amerika, Asia, Australia)
Slekten Polenecia Lehtinen, 1967 (Middelhavsområdet til Aserbajdsjan). I Europa:
Polenecia producta (Simon, 1873)
Slekten Purumitra Lehtinen, 1967 (Australia, Filippinene)
Slekten Siratoba Opell, 1979 (USA, Mexico)
Slekten Sybota Simon, 1892 (Sør-Amerika)
Slekten Tangaroa Lehtinen, 1967 (Oseania)
Slekten Uloborus Latreille, 1806 (kosmopolittisk). I Europa:
Uloborus dentatus Wunderlich, 2008
Uloborus gilvus (Blackwall, 1870)
Uloborus parvulus Schmidt, 1976
Uloborus plumipes Lucas, 1846
Uloborus pseudacanthus Franganillo, 1910
Uloborus walckenaerius Latreille, 1806 – ikke i Skandinavia
Slekten Waitkera Opell, 1979 (New Zealand)
Slekten Zosis Walckenaer, 1842 (Tropisk). I Europa:
Zosis geniculata (Olivier, 1789)


== Referanser ==


== Litteratur ==
Roberts, M.J. (1995) Spiders of Britain & Northern Europe. Harper Collins. ISBN 0-00-219981-5


== Eksterne lenker ==
(en) trekantspinnere i Encyclopedia of Life 
(en) trekantspinnere i Global Biodiversity Information Facility 
(no) trekantspinnere hos Artsdatabanken 
(sv) trekantspinnere hos Dyntaxa 
(en) trekantspinnere hos Fauna Europaea 
(en) trekantspinnere hos Fossilworks 
(en) trekantspinnere hos ITIS 
(en) trekantspinnere hos NCBI 
(en) Kategori:Uloboridae – bilder, video eller lyd på Wikimedia Commons 
Uloboridae – detaljert informasjon på Wikispecies 
Uloboridae på Tree of life
Bildegalleri over australske arter
Bildegalleri over nordamerikanske arter
Glenn Halvor Morka: Edderkoppkroken. Med bilder av norske arter
Nettside om Hyptiotes paradoxus (på dansk)
Fauna Europaea, utbredelsesdatabase for europeiske dyr